## Odluka o porezima Općine Tisno

### NN 4/2002 (16.1.2002.), Odluka o porezima Općine Tisno

# OPĆINA TISNO

160

Na temelju članka 30. Zakona o financiranju jedinica lokalne i područne
(regionalne) samouprave (»Narodne novine«, broj 117/93, 69/97, 33/00, 73 /00,
127 /00i 59/01 ) i članka 27. Statuta Općine Tisno (»Službeni vjesnik
Šibensko-kninske županije« broj 15/01.), Općinsko vijeće Općine Tisno na 4.
redovnoj sjednici od 12. prosinca 2001. godine, donosi

## ODLUKU

### o porezima OpĆine Tisno

I . OPĆE ODREDBE

Članak 1.

Odlukom o porezima Općine Tisno (u daljnjem tekstu: Odluka) Općina Tisno
(u daljnjem tekstu: Općina) uvode poreze, te propisuje stope, visinu i druge
odgovarajuće elemente za njihov obračun i plaćanje.

II. VRSTE POREZA

Članak 2.

Porezi Općine su:

1. prirez porezu na dohodak

2. porez na potrošnju

3 porez na kuće za odmor

4. porez na neiskorištene
poduzetničke nekretnine

5. porez na tvrtku i naziv

6. porez na korištenje javnih
površina.

1. Prirez porezu na dohodak

Članak 3.

Prirez porezu na dohodak
plaća se po stopi od 6 %.

Članak 4.

Obveznik prireza porezu na
dohodak je fizička osoba koja ostvaruje dohodak u Republici Hrvatskoj, prema
Zakonu o porezu na dohodak.

Osnovica prireza porezu na
dohodak je porez na dohodak.

2. Porez na potrošnju

Članak 5.

Porez na potrošnju alkoholnih
pića, vina, piva i bezalkoholnih pića plaća se po stopi 3 %.

Članak 6.

Osnovica poreza na potrošnju
iz članka 5. ove Odluke jest prodajna cijena pića po kojoj se pića prodaju u
ugostiteljskim objektima, smanjena za zakonom utvrđene poreze.

  Članak 7.

Porez na potrošnju alkoholnih i bezalkoholnih pića, vina i piva obveznik
poreza na potrošnju obračunava i uplaćuje u roku od 15 dana na način propisan
Zakonom o porezu na dodatnu vrijednost.

 Članak 8.

Obračunati porez iskazuje se u evidencijama propisanim za obračun na
potrošnju.

3. Porez na kuće za odmor

Članak 9.

Porez na kuće za odmor plaća se godišnje po jednom četvornom metru
korisne površine kuće 15 kuna.

 4. Porez na neiskorištene
poduzetničke nekretnine

Članak 10.

Porez na neiskorištene poduzetničke nekretnine plaća se godišnje po
četvornome metru korisne površine poduzetničke nekretnine do 100 metara
četvornih 15 kuna, od 100 - 500 metara četvornih 10 kuna i iznad 500 metara
četvornih 8 kuna.

Članak 11.

Obaveznici poreza na neiskorištene poduzetničke nekratnine dužni su
nadležnom tijelu za utvrđivanje poreza Općine Tisno dostaviti podatke o
neiskorištenim poduzetničkim nekretninama do 31. ožujka godine za koju se
utvrđuje porez.

5. Porez na tvrtku i naziv

Članak 12.

Porez na tvrtku ili naziv
plaćaju godišnje pravne i fizičke osobe koje su obveznici poreza na dobit ili
poreza na dohodak kako sljedi:

1. Pravne osobe s područja industrije,
rudarstva i prometa                                          1.000,00
kuna,

2. Pravne osobe
predstavništva inozemnih
i domaćih tvrtki, poslovne banke,
osiguravajući zavodi, zajednica osiguranja,
lutrije kadionice i slično, te
vanjsko - trgovinske pravne osobe                   1.500,00
kuna,

3. Pravne osobe s
područja poljoprivrede,
lova, šumarstva
400,00 kuna,

4. Pravne osobe s
područja ribarstva
900,00 kuna,

5. Pravne osobe s
područja građevinarstva           1.500,00
kuna,

6. Pravne osobe s
područja trgovine,
ugostiteljstva i turizma                                       1.500,00
kuna,

7. Druge pravne
osobe                                           600,00
kuna,

8. Fizičke osobe
koje obavljaju samostalne
djelatnosti:

    – samostalni ugostitelji, trgovačke i
   zabavne radnje                                              1.200,00
kuna,

    – područje ribarstva                                            700,00
kuna,

    – proizvodne, uslužne i druge
djelatnosti               400,00 kuna.

Ako je na istom objektu
istaknuto više tvrtki ili naziva iste pravne i fizičke osobe, plaća se samo
jedan spomenuti iznos poreza.

Ako postoji više vlasnik
obrtničke radnje ili poduzeća plaća se samo jedan porez.

Poslovne jedinice u sastavu
pravne i fizičke osobe (prodavaonice, pogoni i radionice) plaćaju 50 %
propisanog poreza na tvrtku ili naziv.

Poslovne jedinice i pogoni
inozemnih pravnih i fizičkih osoba i poslovne jedinice i pogoni domaćih i
fizičkih osoba koje sjedište imaju izvan Općine za svaku poslovnu jedinicu
plaćaju 1.500,00 kuna.

Ako se tvrtka upiše u registar tijekom godine, plaća se srazmjerni dio
poreza na tvrtku ili naziv.

6. Porez na korištenje javnih površina

Članak 13.

Porez na korištenje javnih površina plaćaju pravne i fizičke osobe
kojima je nadležno tijelo Općine Tisno odobrilo korištenje javne površine.

Članak 14.

Obračuna poreza na korištenje javnih površina vrši se mjesečno za:

– predsezonu (razdoblje od 1. svibnja do 1. srpnja)

– sezonu (razdoblje od 1. srpnja do 1. rujna )

– posezonu (razdoblje od 1. rujna do 1.
listopada )

– ostalo razdoblje tijekom godine (od 1. listopada do 1. svib­nja).

Članak 15.

Porez za korištenje javnh površina utvrđuje se po metru četvornom
zauzete površine dnevno, odnosno mjesečno, odnosno godišnje ovisno o svrsi,
kako sljedi:

1. radi korištenja terasa za pružanje ugostiteljskih usluga:

A. za zatvorene (natkrite i ostakljene) zauzete površine napla­ćuje se:

– za sezonu 40,00 kuna mjesečno,

– za predsezonu i posezonu 30,00 kuna mjesečno,

– za ostalo razdoblje tijekom godine 20, kn mjesečno.

B. natkrivene cijelu godinu (željezna, drvena i slična konstrukcija):

– za sezonu 38,00 kuna mjesečno,

– za posezonu i predsezonu 25,00 kuna mjesečno,

– za ostali dio godine 10,00 kuna mjesečno.

C. natkrivene vrlo brzo sklopivim zaštitama od sunca i padavina
(suncobrani, tende i sl.):

 – za sezonu 35,00 kuna mjesečno

 – za posezonu i predsezonu 22,oo
kuna mjesečno,

 – za ostali dio godine 8,00 kuna
mjesečno.

2. za odlaganje građevinskog materijala i postavljenje skela:

– 1,oo kuna po metru četvornom dnevno.

3. za postavljanje kioska za prodaju novina, duhana i sl.

– 50,00 kuna po metru četvornom mjesečno tijekom godine,

4. za postavljenje kioska za prodaju voća i povrća te za ugostiteljsku
djelatnost.

– 50,00 kuna po metru četvronom mjesečno za sezonu, predsezonu, posezonu

– 20,00 kuna po metru četvornom mjesečno za ostali dio godine.

5. za postavljanje naprava za ugostiteljsku djelatnost te prodaju roba i
usluga u sezoni, predsezoni i posezoni:

–  štandovi za prodaju suvenira, bižuterije i
kožne galanterije i sl.                                          4200,00 kuna,

–  štandovi za prodaju tekstila, obuće,
keramike  i sl.                                                   4.000,00 kuna,

–  štandovi za prodaju voća i povrća                     4.500,00
kuna,

–  aparat za kokice                                               2.000,00
kuna,

–  aparat za sladoled                                            2.000,00
kuna,

–  aparat za palačinke                                           2.000,00
kuna,

–  »vrtuljak« za prodaju razglednica                      1.000,00
kuna.

–  štand za prodaju eteričnih ulja                           1.500,00
kuna,

–  štand za oglašavanje i prodaju izleta                  1.000,00
kuna,

–  štand za prodaju oslikanih majica                       2000,00
kuna,

–  štand za prodaju slika i izradu portreta              1.000,00 kuna,

–  pokretne naprave za ugostiteljsku
djelatanot                                                          6.000,00
kuna

–  aparati i naprave za zabavu i igre                       4.000,00 kuna.

Za ostali dio godine porez iznosi 20 % od poreza iz ove točke.

6. za zauzetost (ostavljanje)
na javnoj površini raznih pokretnih i nepokretnih stvari (prikolice, traktori,
kamioni, bačve, neispravna vozila i slično):

– do trenutka otklanjanja 20,00 kuna po komadu dnevno.

7. za zauzetost (ostavljanje)
na javnoj površini čamaca

– 500,00 kuna po čamcu
godišnje.

Porez za korištenje javne
površine za povremeno korištenje (ambulantna prodaja iznosi 200,00 kuna dnevno.

Visinu poreza na korištenje
javnih površina u slučajevima koji nisu predviđeni ovom odlukom (posebne
manifestacije i sl.) odredit će Općinsko poglavarstvo.

Visina poreza utvrđena za
korištenje javnih površina, a koje se daju na korištenje putem natječaja,
smatraju se početnom porezom.

Članak 16.

Porez za korištenje javnih
površina plaća se nakon podnošenja zahtjeva, a prije izdavanja rješenja o
davanja javne površine na korištenje.

Iznimno od prethodnog stavka
porez za korištenje javnih površina u svrhu pružanja ugostiteljskih usluga na
terasama plaća se u dva obroka i to:

- 50 % obračunatog iznosa
nakon podnošenja zahtjeva odnosno prije izdavanja rješenja,

- 50 % obračunatog iznosa od
konca kolovoza tekuće godine.

Na zahtjev korisnika Općinsko
poglavarstvo može odrediti i drukčiju dinamiku plaćanja.

Članak 17.

Rješenje o davanju na
korištenje i razrez poreza na korištenje javne površine donosi Jedinstveni
upravni odjel Općine Tisno.

Za korisnike javne površine koji
javnu površinu koriste bez rješenja Jedinstvenog upravnog odjela, porez će se
razrezati temeljem zapisnika komunalnog redara u 50 % većem iznosu od iznosa
utvrđenog u članku 15. ove Odluke.

III. PRIJELAZNE I ZAVRŠNE ODREDBE

Članak 18.

Utvrđivanje i naplatu općinskih poreza, osim poreza za korištenje javnih
površina, obavlja Ministarstvo financija, Porezna uprava, Područni ured
Šibenik.

Članak 19.

Ova odluka stupa na snagu danom objave u »Službenom vjesniku
Šibensko-kninske županije«, a primjenjuje se od 1. siječnja 2002.

Stupanjem na snagu ove Odluke prestaju važiti svi opći akti Općine Tisno
kojima su uređena pitanja poreza i naknada za korištenje javnih površina.

Klasa410-01/01-01/V-4
Urbroj2182/05-01/01-V-4
Tisno, 12. prosinca 2001.

PREDSJEDNIK
**Šime Girin** v.r.

Odluka, NN 4/2002-160
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)